شەفەق نیوز/ ئمڕوو چوارشەممە ٣ شوبات  ٢٠٢١ ،  نرخ  دۆلار  لە بۆڕسەی سەرەکی بەغداد ئارام گرد  و لە هەرێم کوردستان داوەزیا.
پەیامنێر ئاژانس شەفەق نیوز وت: بۆڕسەی کیفاح ناوەندی ئمڕوو، ١٤٥٢٠٠ دینار عراقی وەرانوەر ١٠٠ دۆلار ئەمریکی تۆمارکرد، و بۆڕسەی حارسیە ١٤٥٢٠٠ دینار وەرانوەر ١٠٠ دۆلار تۆمار کرد.
ک خوەی خود نرخەگەی دوێکەی سێشممەس لە بەغداد.
پەیامنێرەگەمان ئاماژە کرد ک نرخ فرووشتن و سەنەین لە بازاڕە ناوخۆیەگان لە بەغداد  ئارام گرد ک نرخ فرووشتن رەسیە ١٤٥٧٥٠ دینار عراقی، ونرخ سەنین رەسیە ١٤٤٧٥٠ دینار وەرانوەر ١٠٠دۆلار ئەمریکی.
لە هەولێر پایتەخت هەرێم کوردستان نرخ دۆلار داوەزینیگ وەخوەی دی ک نرخ فرووشتن رەسیە ١٤٥٥٠٠ دینار وەرانوەر ١٠٠ دۆلار، و سەنین بویە ١٤٥٢٠٠ دینار وەرانوەر ١٠٠ دۆلار ئەمریکی.
